Meghan se ma: 'My hoogtepunt op troue' | Netwerk24
02 Junie 2018 17:49
Meghan Markle se ma, Doria Ragland, praat in die jongste uitgawe van US Weekly oor haar gunstelingoomblikke op haar dogter se troue met prins Harry.
Sy was in trane toe Meghan en Harry hul huweliksbeloftes aan mekaar gemaak het, berig die Mirror, maar daar was 'n ander eintlike hoogtepunt.
Doria Ragland in die kerk. Foto: Getty Images
Dit was toe Doria koningin Elizabeth ontmoet het, berig US Weekly.
Doria was Meghan se enigste familielid op die koninklike troue verlede maand in die St. George-kapel in die Windsorkasteel.
"Die ontmoeting sou vir enigiemand vreeslik intimiderend gewees het, maar Meghan en Harry het my baie goed voorberei op wat om te verwag," het Doria aan die tydskrif gesê.
Prins Harry het glo aan sy nuwe skoonma baie stories oor die koningin vertel en wat sy as 'n ouma vir hom beteken.
Doria en Meghan het 'n sterk verhouding. Doria het ook prins William, Kate en prins George en prinses Charlotte voor die troue ontmoet.
Doria, wat vir die troue geklee was in 'n rok en jas van die ontwerper Oscar de la Renta, is geprys dat sy bo haar familie se dramas uitgestyg het. Meghan se pa, halfbroer en halfsuster was in die aanloop tot die troue by allerhande onsmaaklikhede betrokke.